**KØGE NORD BADMINTON**

**REFERAT FRA BESTYRELSESMØDE D. 5. JANUAR 2023**

**Samtlige bestyrelsesmedlemmer samt suppleanter var til stede.**

1. **GODKENDELSE OG UNDERSKRIFT PÅ REFERATET FRA BESTYRELSESMØDET D. 25/10 2022**

Referatet var godkendt efter udsendt til bestyrelsesmedlemmerne. Det blev underskrevet på mødet.

1. **STATUS PÅ UNGDOMSAFDELINGEN**

Vi har i dag 18 medlemmer i aldersgruppen 9-14 år, heraf er 5 piger. Pr. 30/4 2022 var vi 34 medlemmer i aldersgruppen 10-16 år, heraf 11 piger. Vi har i december haft 2 prøvespilere, hvoraf den ene er blevet medlem medens den anden nu opfordres til at blive medlem. Der er mange nye medlemmer og det er et symptom og udfordring for ungdomsafdelingen hos os, da spillerne, efter hånden som de bliver ældre, finder andre fritidsinteresser.

Med hensyn til trænerhonorar har Jan i december fået udbetalt kr. 1.034 svarende til 11 timer á kr. 94.

Sune gennemgik situationen om trænerne. Træningen om mandagen er varetaget af Daniel alene under Jans orlov indtil d. 31/12. Han har fået hjælp af Signe og Julie, der desværre ikke har kunnet være der så meget. Tinne har også hjulpet til, men kunne selvsagt ikke være der hver gang. Daniel har været på det første hjælpetrænerkursus.

Klagen over kvaliteten af træningen om mandagen fra et forældrepar er nu tilfredsstillende afklaret af Sune med mail til forældrene. Onsdagstræningen, der varetages af Tinne og Kim, foregår mere struktureret og der er en god balance mellem opvarmning, badmintonspil og leg.

Jan er allerede i gang med at organisere træningssamlinger og stævner i 2023 og der er udsendt invitation til begynderstævne d. 21. januar, drenge pigesamling d. 22. januar samt invitation til Skovbomesterskaberne d. 12. februar 2023, alle tre i Skovbohallen. Der arbejdes også med et natminton i weekenden d. 26/3 i Køge Nord Sport Center. Desværre er det store DGI-stævne i Bjæverskov og Køge d. 18-19/3 aflyst af DGI, da en af de bærende kræfter har valgt at stoppe.

Sune oplyste, at han arbejder med en ide om at inddrage forældrene og børnene i nye aktiviteter.

1. **STATUS PÅ SENIORAFDELINEN**

Otto fremlagde en aldersfordeling af medlemmer pr. dato til sammenligning med fordelingen pr. 31/12 2021. Pr. dato er vi 131 medlemmer, hvoraf 18 er en del af ungdomsafdelingen. Aldersgruppen for dem, der spiller som senior, er fra 9 år til 89 år. Der er 5 børn der spiller med deres forældre om aftenen. Vi har 160 betalende medlemmer, idet en del medlemmer spiller mere end en gang. Pr. 30/4 2022 var vi 212 betalende medlemmer. Der er således tale om en væsentlig tilbagegang i medlemstallet i alle afdelingerne.

Det betyder således også, at vi har en del ledige baner både mandag og tirsdag aften jf. den fremlagte oversigt, der også findes på vores hjemmeside. Der kommer heldigvis løbende forespørgsler om ledige baner og vi har fået en del nye medlemmer siden sæsonstarten og flere er på vej efter nytår.

Vi har igen i år tilmeldt et hold til DGI’s holdturneringer, ”MOT 4+4 serie 5 pulje 1”. Man kan følge resultaterne ved linket på vores hjemmeside.

1. **STATUS PÅ TORSDAGSAFDELINGEN**

Afdelingen består i dag af 25 medlemmer, hvoraf 12 er kvinder og 13 er mænd. Der har i begyndelse af sæsonen været et begrænset fremmøde af kvinderne, hvilket blandt andet skyldtes skader/sygdom/ferie. Margit har lavet et opslag om den ledige kapacitet og ophængt det i SuperBrugsen. Vi har fået et prøvemedlem i december som følge af opslaget og det forventes, at hun melder sig ind i klubben. Det blev aftalt, at Otto udsender en opfordring til mandags- og onsdagsspillerne om at deltage på torsdagsholdet også, da der er plads, selvfølgelig mod et kontingent på kr. 300 efter en kort prøveperiode.

1. **KØGE NORD SPORT CENTER**

Aftalerne med Køge Nord Sport Center og den nye cafeteriabestyrer om julefrokoster mv har forløbet godt med god kvalitet og service. I skrivende stund har vi ikke modtaget regninger for arrangementerne. De vil først blive modtaget i næste uge.

Det er fortsat uafklaret, hvorledes forholdet omkring tilskud til hallejen og den ny ”aftale” mellem Køge kommune og de selvejende haller forløber. Vi skal forvente at indsende ansøgning i 2023 til Køge kommune med deadline d. 1. marts.

1. **KØGE KOMMUNE**

Kultur- og idrætsudvalget i Køge Kommune har barslet med en ny foreningsportal. Der er udsendt invitation til et opstartsmøde omkring portalen mandag d. 9/1 kl. 17-20. Portalen vil indeholde et ny bookingsystem og der vil senere blive inviteret til et kursus i booking/sæsonbooking og tilskud og Margit og Otto vil deltage i dette kursus.

Otto står på mailinglisten over nyhedsbreve fra Køge Kommune og Fællespostkassen fra Kultur og Idræt. Det blev aftalt, at Otto videresender disse nyhedsbreve til hele bestyrelsen.

1. **ØKONOMI**

Otto havde til mødet udarbejdet og fremlagde en budgetopfølgning pr. 31/12 2022, der udviser et overskud for 2022 på kr. 5.718 mod et oprindeligt budgetteret underskud på kr. 17.885 og et underskud på kr. 16.139 for 2021. Det forventede overskud for 2022 skyldes hovedsageligt bortfald af sæsonafslutningsarrangementer i 2022, som vedtaget på bestyrelsesmødet d. 2/11 2021 som følge af det skuffende deltagerantal til jubilæumsfesten. Der har dog været afholdt omkostninger til en mulig julefrokost for seniorerne inkl. torsdagsholdet samt juleafslutning for ungdomsafdelingen. Vi har endnu ikke fået fakturaer for disse aktiviteter fra Køge Nord Sport Center, så der er i budgetopfølgningen medtaget kr. 10.000 til disse poster. Derudover mangler vi en faktura for hallelejen for december og der er ligeledes indsat en budgetteret beløb herfor. Årsagen til det store overskud i forhold til sidste år og budgettet skyldes i al væsentlighed bortfald af den sædvanlige afslutningsfest, som nævnt i referatet fra d. 4/5 2022.

Budgettet for 2023 blev godkendt d. 25/10 og der blev ikke aftalt nogen ændringer. De største usikkerheder er det forventede antal medlemmer til næste sæson og hvordan fremtiden tegner sig for ungdomsafdelingen. Der er budgetteret med en forøgelse af ca. 2 baner (kr. 4.800) i seniorafdelingen, men der er fortsat ledige baner om aftenen. Herudover er der budgetteret med en begrænset afslutnings- og julefrokost for medlemmerne.

1. **PLANLÆGNING AF GENERALFORSAMLINGEN**

Otto havde til mødet udarbejdet et udkast til dagsordenen. Datoen blev fastsat til torsdag d. 23. marts 2023. Som dirigent blev foreslået Torben Lind, der accepterede at påtage sig opgaven, hvis generalforsamlingen også accepterede ham. Forholdet omkring den vakante post til bestyrelsen efter udmeldelsen af Aase blev drøftet og det blev besluttet, at bestyrelsen ikke foreslår en ny kandidat, men overlader det til generalforsamlingen om at foreslå en kandidat. Bestyrelsen består i henhold til vedtægterne af mindst 5 og højst 7 medlemmer og dette opfylder vi uden en erstatning for Aase. Vi skal dog være på udkig efter nye medlemmer i bestyrelsen. Ingen af suppleanterne ønskede at indtræde i bestyrelsen i stedet for Aase.

1. **SOCIALE EVENTS**

Som nævnt under pkt. 5, blev der afholdt julefrokoster for seniorafdelinger med et tilfredsstillende resultat. Vi drøftede mulighederne for at afholde sæsonafslutningssammenkomster efter samme koncept og besluttede, at det ville være en god ide, dog afhængig af økonomien.

Der var fortsat enighed om, at der ikke ville være tilslutning blandt medlemmerne til en større fælles sammenkomst.

1. **DATOER FOR FREMTIDIGE BESTYRELSESMØDE/GENERALFORSAMLING**

Følgende datoer til møder blev fastlagt:

Torsdag d. 23. marts 2023 Generalforsamling kl. 19:00

Torsdag d. 4. maj 2023 kl. 19:00 (Konstituering og opfølgning på generalforsamlingen-ingen bespisning)

Torsdag d. 7. september 2023 kl. 18:00 (Køge Nord Sport Center med lettere bespisning)

1. **EVENTUELT**

Vi drøftede mulighederne for at kunne tiltrække ny medlemmer til de ledige baner i de sene aftentimer om onsdagen. Sune gentog sit tidligere forslag om at kontakte Campus og evt. lave et opslag om ledige baner med studierabat og der var enighed om, at han skulle gå videre med ideen.

Med hensyn til et nyhedsbrev var det seneste udgivet i juli 2021. Torben foreslog, at vi måske skulle overveje at udgive et nyt efter sæsonafslutningen. Han ville selv overveje et evt. udkast hertil.

Otto gentog sin opfordring om at søge nye bestyrelsesmedlemmer (eller frivillige) til at overtage de opgaver, han tidligere havde udført i bestyrelsen. Udarbejdelsen af et Årshjul for 2022 er ved at være færdigt og der var enighed om, at Otto udsendte det til bestyrelsen, når det var klart med opgaveansvar.

Ref. Otto